hu eu hu hu hu hu hu eu hu hu hu hu cs hu id en es hu ceb hu ceb hu hbs_lat en hu de hu hu hu hu hu hu hu hu hu hu hu hu hu pl hu hu hu hu hu hu hu hu hu hu de hu zh ru en eu en de de be en hu hu sk hu cs hu hu hu hu cs hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id de it pl pms sv pl hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. január 2.
Ugrás a navigációhoz Ugrás a kereséshez
A Wikimédia Commons tartalmaz Ribizke-tapló témájú kategóriát.
A ribizke-tapló, vagy ribiszketapló (Phylloporia ribis) a Hymenochaetaceae családba tartozó, az északi féltekén elterjedt, erdei bokrok parazitájaként élő, nem ehető gombafaj.
2 Elterjedése és termőhelye
A ribizke-tapló termőteste konzolos, félkör alakú, 5-20 (30) cm széles, a tövénél 0,5-2 cm vastag. Az egymás melletti, fölötti termőtestek gyakran összenőnek. Széle éles, hullámos. Színe sárgás-, rozsda- vagy feketésbarna, széle fiatalon sárgásbarna. Felülete eleinte bársonyos, idősebben csupasz, gyakran körkörösen barázdált, rücskös. Az idős tapló algáktól zöldes lehet.
Alsó termőrétege csöves. A pórusok kerekdedek, nagyon szűkek (5-7 db/mm). Színe sárgás-, fahéj- vagy rozsdabarnás.
Húsa szívós, kemény; színe barna, rozsdabarna. Az idősebb példányokban egy fekete sáv két rétegre választja, közülük az alsó sötétebb. Íze és szaga nem jellegzetes.
Spórapora rozsdabarna. A spórák kerekdedek, méretük 1,8-2,8 µm.
Termőhelye alapján jól azonosítható.
Eurázsiában, Észak-Amerikában és Afrikában egyaránt előfordul. Magyarországon gyakori.
Parazita faj, természetes körülmények között leggyakrabban kecskerágó, ritkábban ribiszke, galagonya, som tövén él, néha teljesen körbenövi az ágat. A termesztett növények közül leginkább a ribiszkét támadja meg. A bokor faanyagában fehérkorhadást okoz, de nem túlságosan agresszív, a gazdanövény éveken át elélhet és terméshozamában sem mutat jelentős csökkenést. A termőtest egész évben látható.
Ribizke-tapló - Phylloporia ribis Miskolci Gombász Egyesület
Biológiaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Ribizke-tapló&oldid=23408113”
Taxonok from paraméter nélkül
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. január 2., 16:17
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.